29.7.2022 г.
BG
Официален вестник на Европейския съюз
L 200/25
РЕГЛАМЕНТ ЗА ИЗПЪЛНЕНИЕ (ЕС) 2022/1322 НА КОМИСИЯТА от 25 юли 2022 година за изменение на Регламент за изпълнение (ЕС) 2021/632 по отношение на списъците на продукти от животински произход, странични животински продукти и съставни продукти, подлежащи на официален контрол на граничните контролни пунктове (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 47, параграф 2, първа алинея, буква а) от него, като има предвид, че: (1)
С Регламент за изпълнение (ЕС) 2021/632 на Комисията (2) са определени списъци на животни и продукти от животински произход, зародишни продукти, странични животински продукти, включително производни продукти, съставни продукти, сено и слама, които трябва да се представят за официален контрол на граничните контролни пунктове, като се посочат съответните им кодове по Комбинираната номенклатура (КН), предвидени в Регламент (ЕИО) № 2658/87 на Съвета (3).
(2)
В членове 3, 5 и 12 от Делегиран регламент (ЕС) 2019/625 на Комисията (4) се предвиждат изисквания за внос на пратки стоки, посочени в някои кодове по КН и кодове по Хармонизираната система („кодове по ХС“) в част втора от приложение I към Регламент (ЕИО) No 2658/87.
Тези разпоредби бяха изменени с Делегиран регламент (ЕС) 2022/887 на Комисията (5).
Делегиран регламент (ЕС) 2022/887 изяснява приложимите кодове, като добавя липсващите кодове и премахва кодовете, които вече не са приложими.
Поради това е целесъобразно позициите и кодовете по КН 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 и 3002 49 00 да бъдат добавени в списъците в приложението към Регламент за изпълнение (ЕС) 2021/632, за да се избегне всякакво двусмислие по отношение на това кои пратки от стоки подлежат на официален контрол на граничните контролни пунктове.
(1) OB L 95, 7.4.2017 г., стр. 1.
(2) Регламент за изпълнение (ЕС) 2021/632 на Комисията от 13 април 2021 г. за определяне на правила за прилагането на Регламент (ЕС) 2017/625 на Европейския парламент и на Съвета по отношение на списъците на животни, продукти от животински произход, зародишни продукти, странични животински продукти и производни продукти, съставни продукти, сено и слама, които подлежат на официален контрол на граничните контролни пунктове, и за отмяна на Регламент за изпълнение (ЕС) 2019/2007 на Комисията и Решение 2007/275/ЕО на Комисията (ОВ L 132, 19.4.2021 г., стр. 24).
(3) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (OВ L 256, 7.9.1987 г., стр. 1).
(4) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).
(5) Делегиран регламент (ЕС) 2022/887 на Комисията от 28 март 2022 г. за изменение на Делегиран регламент (ЕС) 2019/625 по отношение на кодовете по Комбинираната номенклатура и по Хармонизираната система и условията за внос на някои съставни продукти, за изменение на Делегиран регламент (ЕС) 2019/2122 по отношение на определени стоки и птици домашни любимци, освободени от официален контрол на граничните контролни пунктове, и за изменение на Делегиран регламент (ЕС) 2021/630 по отношение на изискванията за съставни продукти, освободени от официален контрол на граничните контролни пунктове (ОВ L 154, 7.6.2022 г., стр. 23).